लखनऊ. यूपी के बलिया में फेफना विधानसभा के बीएसपी कैंडिडेट अम्बिका चौधरी के बेटे आनंद चौधरी को गिरफ्तार कर मुकादमा दर्ज कर लिया गया है। इसपर आरोप है कि अपने समर्थकों के साथ समाजवादी पार्टी कैंडिडेट संग्राम सिंह यादव के घर में घुसकर मारपीट की है।
बताया जा रहा है कि संग्राम सिंह यादव के घर में चुनावी मुद्दे पर बहस के चलते बात बढ़ते-बढ़ते आपस में जमकर मारपीट हो गई। लोगों ने इसकी सूचना पुलिस को दी। मौके पर पहुंची पुलिस ने अम्बिका प्रसाद चौधरी के बेटे को गिरफ्तार कर लिया। इनके ऊपर पुलिस ने धारा 147, 323, 352, 452, 504, 506 के तहत किया मुकदमा दर्ज किया है। बता दें कि अम्बिका प्रसाद चौधरी पहले सपा में ही थे, बाद में बीएसपी ज्वाइन की है।
hin_Deva hin_Deva